Ini bahan-bahan untuk menyediakan Gulai Tempoyak Ikan Patin: 1-kilogram ikan patin, potong dengan ketebalan 3cm 2 sudu makan asam jawa yang dicampur dengan satu cawan air 1 liter air 2 batang serai 3 helai daun kunyit diracik halus ½ cawan tempoyak 1 Timun tua dipotong dadu 3 tangkai daun kesum 1 batang bunga kantan Garam dan gula secukup rasa Bahan kisar; 7 biji cili padi 5 biji cili merah 10-gram kunyit hidup 1 inci halia tua 1/2 mangkuk air Cara-cara membuat Gulai Tempoyak Ikan Patin: Panaskan air dalam periuk dan selepas mendidih masukkan tempoyak serta bahan kisar, serai yang ditumbuk dan daun kunyit. Biarkan ia mendidih selama 15 minit. Sementara itu, basuh ikan patin dan lumurkan dengan asam jawa dan biarkan perapan itu selama lima minit. Cuci ikan dan masukkan ke dalam periuk sebelum tambahkan timun tua dan daun kesum. Tutup periuk dengan penutup dan biarkan ia mendidih dalam api sederhana selama 10 minit dan kemudian masukkan bunga kantan. Perasakan dengan garam dan gula sebelum dihidang.